Ego Robertus Dei gratia Lingonensis episcopus. Notum facio presentibus et futuris quod vir nobilis Hugo de Lagnia [obliga]vit fratribus Quinciaci anno Domini Mo CCo pro XXti libris Proviniensibus pasturas et aysantias suas de Lagnia unde [idem …] cartam sigillo domini Willermi de Chanlinte sigillatam quam vidi et legi et hic est tenor carte illius : Ego Guillermus de Chanlinte notum […] universis tam presentibus quam futuris quod nobilis vir Hugo de Lagnia laudantibus Hodierna matre sua et Humbaudo fratre suo et G[…] sorore sua invadiavit fratribus Quinciaci pasturas suas de Lagnia ad usum omnium animalium et pecorum suorum […] ad universos usus suos precio XXti librarum Pruviniensium. Concessit insuper quod si animalia aut pecora eorum alicui aliquod dampnum […]lla proinde sumetur emendatio nisi solius capitalis restitucio et quod contra omnes qui in eisdem pasturis quicquam calumpnia[…] garentiam exhibebit. Huius rei testes sunt et responsales se constituerunt pro prefata pecunia si iamdictis fratribus Quinciaci […] Hugo dictas pasturas non garentiret : Bartholomeus dominus de Salveseo, Silvester prepositus Crusei, Petrus et Reyb[…] de Marcenay fratres. Ut autem hoc ratum habeatur ego W. de Chanlinte ad cuius casamentum pertinebat laudante uxore mea Eustachia presentem paginam roga[…] Hugonis sigillo meo munivi. Actum anno Verbi Incarnati Mo CCo. Postea vero anno Domini Mo CCo secundo iterum idem H. […]turas invadiavit et aysantias supradictis fratribus pro decem libris Pruviniensibus unde ipsi fratres habuerunt cartam sigillo domini H[…] nostri sigillatam quam vidi et legi et tenor illius carte talis est : Ego Hylduinus Dei gratia Lingonensis episcopus. Notum facio presentibus et futuris quod nobilis vir Hugo de Lagnia invadiavit fratribus Quinciaci omnes aysantias suas de Lagnia tam pasturarum quam aquarum ad omnes [usus] suos et pecorum et animalium suorum pro decem libris Pruviniensibus concedens quod si animalia aut pecora eorum alicui aliquod dampnum f[…] tali restituto cui dampnum illatum fuerit alia non exigetur emendatio. Ut autem hoc ratum habeatur ego Hylduinus Dei gratia Lingonensis episcopus rogatu prefati Hugoni presens scriptum sigilli nostri auctoritate roboravi. Actum anno Verbi Incarnati Mo CCo IIo. Procedente vero tempore […] Hugo dictis fratribus easdem pasturas et aysantias suas obligavit pro viginti libris. Ita quod tota summa pecunie obligationis illius s[… quinquaginta] librarum Pruviniensium super omni aysantias suas de Lagnia tam aquarum quam pasturarum ad omnes usus fratrum Quinciaci et animalium et pecorum suorum excepta piscatura concedens quod si animalia aut pecora eorum alicui dampnum intulerint solo capitali restituto [cui] dampnum illatum fuerit alia non exigetur emendatio. Licebit tamen […] quando sibi placuerit. Hoc totum laudavit Humbaudus frater [eius in] presentia mea et ut hoc firmum sit ad preces predicti Hugonis presentem paginam sigillo meo munivi. Carte vero supradicte Guillermi [scili]cet de Chanlite et domini Hylduini predecessoris mei confr[…] sunt ita ut hec sola assensu utriusque partis de quinquaginta libris Pruviniensibus sigillo meo signata remaneret. Actum est hoc anno Domini Mo CCo quinto.